**Møtereferat Politisk styringsgruppe**

**Møte nr. 4/2024 – 20.12.2024**

|  |  |
| --- | --- |
| **Til stede**  Andre: | **Politisk styringsgruppe:**  Kjell Arne Hermansen, ordfører, Drammen kommune  Line Spiten, ordfører, Kongsberg kommune  Kjetil Kivle, ordfører, Lier kommune Adrian Tollefsen, ordfører, Øvre Eiker kommune  Tore Opdal Hansen, fylkesordfører, Buskerud fylkeskommune  Sefrid Jacobsen, fagdirektør, Jernbanedirektoratet Anders Hagerup, seksjonssjef, Statens vegvesen  **Fra administrasjonen:** Per Morstad, kommunedirektør, Kongsberg kommune  Susanne Vist, kommunedirektør, Øvre Eiker kommune  Trude Andresen, kommunedirektør, Drammen kommune  Sikke Næsheim, kommunedirektør, Lier kommune  Gro Ryghseter Solberg, avdelingssjef, Mobilitet og samfunn, Buskerud fylkeskommune  **Fra Buskerudbysekretariatet:**  Ingunn Larsen, fung. daglig leder  Trond Solem, prosjektleder sykkel  Gert Myhren, fagressurs/referent |
| **Forfall** | Gunhild Dalaker Tuseth, avdelingsdirektør, Statsforvalteren i Oslo og Viken |
| **Møtested** | Møterom Glitra, Lier rådhus |
| **Møtetid** | Fredag 20. desember 2024 kl. 0900 - 1030 |

**Sak 18/24**  **Godkjenning av innkalling og dagsorden**

**Beslutning:**

Innkalling og dagsorden godkjennes.

**Sak 19/24  
Godkjenning av utkast til referat fra møte 27.09.2024**

**Beslutning:**

Referatet godkjennes.

**Sak 20/24  
Beslutningssak: Handlingsprogram for Buskerudbyen 2023-2025 - rullering**

Gert Myhren orienterte, se vedlagte presentasjon (vedlegg 1).

**Innspill i møtet:**

* I arbeidet med neste handlingsprogram for Buskerudbyen (2026-2029), bør det ses på tiltaksområde 6 (kommunikasjon, kampanjer og kunnskapsgrunnlag) og tiltaksområde 7 (drift av sekretariatet) med hensyn til om driften kan effektiviseres. Dette vil være i tråd med tilsvarende prosesser som nå pågår i organisasjonene hos alle partnerne i Buskerudbyen.

**Beslutning:**

1. Politisk styringsgruppe vedtar revidert handlingsprogram slik det fremgår av vedlegg 2.

Beslutningen var enstemmig.

**Sak 21/24**  
**Beslutningssak: Møteplan for Buskerudbyen 2025**  
  
Ingunn Larsen orienterte, se vedlagte presentasjon (vedlegg 1).

**Innspill i møtet:**

* Det er foreslått møte i politisk styringsgruppe 4. april. Den dagen er de fleste ordførerne opptatt. Møtet foreslås satt opp uka før, 28. mars, i stedet.
* Politisk styringsgruppe er positiv til at det gjennomføres en studietur i 2025. Studieturen vil gi nyttig kunnskap.
* Den politiske deltakelsen på studieturen bør være bredere enn bare ordførerne. Eksempelvis kan man vurdere deltakelse fra ordfører, varaordfører og ledelse fra mindretallsparti.
* Reisemålet bør være et byområde som har mye til felles med Buskerudbyen. Nedre Glomma og Grenland ble trukket frem som eksempler.
* Politisk styringsgruppe ønsker at administrativ styringsgruppe og sekretariatet utarbeider et forslag til en studietur.

**Beslutning:**

1. Møtet i politisk styringsgruppe 4. april flyttes til 28. mars.
2. Med denne endringen vedtas møteplan 2025 for Buskerudbysamarbeidet som beskrevet i saken.

Beslutningen var enstemmig.

**Sak 22/24 Status- og orienteringssaker**

**Prisjustering av bybilletten**

Gro Solberg orienterte, se vedlagte presentasjon (vedlegg 1).

**Innspill i møtet:**

* Det er viktig å se buss og tog i sammenheng for å gi et attraktivt kollektivtilbud, blant annet til pendlerne. For eksempel at man kan bruke samme billett på tog og buss til Kongsberg Teknologipark, eller buss til Mjøndalen og tog videre til det nye sykehuset.
* Fylkeskommunen jobber med samordning av takstene. Har fått til overgang buss-buss med gratis start- og landingssone. (For eksempel hvis man kommer til Lysaker busstasjon med en buss fra Brakar og skal videre med en lokalbuss, betaler man ikke for lokalbussen.) Det jobbes med tilsvarende ordning for toget, men det er kostbart.
* Internt i Drammen kommune er det betydelig dyrere å ta toget, for eksempel til Brakerøya, enn å ta bussen. Bytaksten bidrar til at forskjellen blir ekstra stor på korte reiser.
* Man kan tenke seg å jobbe trinnvis med sømløse reiser, for eksempel ved at man ser på Buskerud alene, ikke tar hele området for Brakar, Ruter og Østfold kollektivtrafikk samtidig.

**Dialogmøte med Jernbanedirektoratet**

Gro Solberg orienterte, se vedlagte presentasjon (vedlegg 1).

**Innspill i møtet:**

* Ordførerne bekreftet at temaene fylkeskommunen tok opp på møtet med Jernbanedirektoratet samsvarer med hvor «skoen trykker mest». Ordførerne venter med spenning på Jernbanedirektoratets skriftlige tilbakemelding.
* Kongsberg har stort behov for arbeidskraft i teknologi-industrien, og stort behov for et bedre kollektivtilbud til pendlerne. For å imøtekomme behovet, må man på kort sikt se på (ekspress-) buss i tillegg til tog.
* Det er bra at det jobbes godt med fremtidig togtilbud. Samtidig er det svært viktig med punktlighet og kapasitet for det togtilbudet vi allerede har. Jernbanedirektoratet understreket at de jobber mye med dette.

**Veien videre for Buskerudbyen – status**

Ingunn Larsen orienterte, se vedlagte presentasjon (vedlegg 1).

**Innspill i møtet:**

* Det er svært viktig med god informasjon til politikerne og politisk forankring i det videre arbeidet.
* Prosessen som det er lagt opp til, har plass til denne forankringen. Den politiske styringsgruppa støtter denne prosessen, men peker samtidig på at det er viktig at man holder planlagt fremdrift.


**Trafikktall for Buskerudbyen – Nasjonal reisevaneundersøkelse og trafikktellepunkt**

Trond Solem orienterte, se vedlagte presentasjon (vedlegg 1).

**Innspill i møtet:**

* Det ble vist en oversikt over reisemiddel på «første etappe» for togreisene (dvs. reisemiddel til stasjonen) der kollektivreiser til stasjonen ikke var med. Styringsgruppa ønsker å se tilsvarende figur som inkluderer kollektiv. Denne figuren og noen andre supplerende data legges ved referatet.

Den etterspurte figuren er slik:



Kilde: Reisevaneundersøkelse 2023 og Buskerudbyen

Merk at utvalget her er lite, og det er dermed en del usikkerhet i tallene.

Det aller meste av sykling og privatbilkjøring til kollektivreisene er knyttet til togreiser. Dette er ikke så aktuelt for bussreisene. Det henger naturligvis sammen med at bussens flatedekning er langt større enn for tog (dvs. bussen stopper nærmere der folk bor). Figuren viser hvordan de togreisende kommer seg til toget.

**Sak 23/24 Eventuelt**

Det var ingen saker under eventuelt.

**Vedlegg**

1. Presentasjonen vist på møtet
2. Revidert handlingsprogram for Buskerudbyen 2023-2025